การใช้ยาฟอสเฟนิโทอิน ร่วมกับยาเม็ดคุมกำเนิด อาจส่งผลอย่างไร
A. ส่งผลต่อการรักษาอาการติดเชื้อเอดส์
B. ประสิทธิภาพในการคุมกำเนิดด้อยลง
C. ระดับยา Hydrocodone ในกระแสเลือดลดต่ำลง
D. เกิดอาการวิงเวียน
คำตอบที่ถูกต้องได้แก่ B.  เนื่องจาก เพราะการใช้ยาฟอสเฟนิโทอิน ร่วมกับยาเม็ดคุมกำเนิด เช่นยา levonorgestrel อาจทำให้ ประสิทธิภาพในการคุมกำเนิดด้อยลงไปสุ่มเสี่ยงกับการมีประจำเดือนมาผิดปกติ รวมถึงอาจเกิดการตั้งครรภ์ได้

ฟอสเฟนิโทอิน (Fosphenytoin) คือ สารตั้งต้นของยาเฟนิโทอิน(Phenytoin)และนำมาเป็นยารักษาอาการโรคลมชักระดับที่รุนแรงโดยออกฤทธิ์ที่สมองทำให้กลไกของอาการชักถูกปิดกั้น ซึ่งรูปแบบยาแผนปัจจุบันของยานี้จะเป็นยาฉีดเท่านั้น สามารถฉีดเข้าร่างกายทางเส้นเลือดหรือเข้ากล้ามเนื้อก็ได้ เมื่อยาฟอสเฟนิโทอินเข้าสู่กระแสเลือด จะเข้าจับกับพลาสมาโปรตีนได้ประมาณ 95 - 99% จากนั้นยาฟอสเฟนิโทอินจะถูกร่างกายเปลี่ยนไปเป็นตัวยาเฟนิโทอินภายในประมาณ 15 นาที และออกฤทธิ์ของการรักษาก่อนที่จะถูกขับทิ้งไปกับปัสสาวะ

ยาฟอสเฟนิโทอิน มีปฏิกิริยาระหว่างยากับยาอื่น เช่น
- ห้ามใช้ยาฟอสเฟนิโทอิน ร่วมกับยาต้านเอชไอวี Delavirdine   ด้วยจะทำให้ระดับยา Delavirdine ในกระแสเลือดลดต่ำลงจนส่งผลต่อการรักษาอาการติดเชื้อเอดส์ได้
- หลีกเลี่ยงการใช้ยาฟอสเฟนิโทอิน ร่วมกับยา Propoxyphene ด้วยอาจก่อให้เกิดอาการ วิงเวียน ง่วงนอน มีความรู้สึกสับสน ขาดสมาธิ หากจำเป็นต้องใช้ยาร่วมกัน แพทย์จะปรับขนาดการใช้ยาให้เหมาะสมเป็นกรณีๆ ไป
- การใช้ยาฟอสเฟนิโทอิน ร่วมกับยา Hydrocodone อาจทำให้ระดับยา Hydrocodone ในกระแสเลือดลดต่ำลงจนอาจส่งผลต่อการรักษา หากจำเป็นต้องใช้ยาร่วมกัน แพทย์จะปรับขนาดการใช้ยาให้เหมาะสมเป็นกรณีไป
- การใช้ยาฟอสเฟนิโทอิน ร่วมกับยาเม็ดคุมกำเนิด เช่นยา levonorgestrel อาจทำให้ ประสิทธิภาพในการคุมกำเนิดด้อยลงไปสุ่มเสี่ยงกับการมีประจำเดือนมาผิดปกติ รวมถึงอาจเกิดการตั้งครรภ์ได้ ในช่วงที่มีการใช้ยาร่วมกันนี้ควรใช้วิธีคุมกำเนิดแบบอื่นร่วมด้วยเช่น การใช้ถุงยางอนามัยชาย เป็นต้น
นรีเวชวิทยา (นรีเวชวิทยา) - Gynecology,เภสัชวิทยา Pharmacology